Lav et referat af nedenstående tekst:

Tekst:
Den længe ventede coronavaccine er her, og flere steder i landet er sygehus- og sundhedspersonale i fuld gang med at vaccinere. Men i Frederikshavn Kommune er det kun under halvdelen af de tider, der er tilgængelige fredag og lørdag i denne uge, som er booket. Derfor beder borgmester Birgit S. Hansen (S) om hjælp hos de pårørende til den gruppe, som nu får tilbudt vaccinen – nemlig borgere over 65 år, som modtager både personlig pleje og praktisk bistand fra kommunen. - Vi arbejder med enormt korte tidsfrister her. De ældre skal booke deres vaccine i dag, hvis de skal være sikre på at få en tid. Så derfor vil vi gerne bede om jeres hjælp – kender du en borger, der er over 65 år, som modtager praktisk og personlig hjælp, så kontakt dem og bed dem tjekke deres e-boks. Hvis de har brug for hjælp med at få booket med NemID, så ring ind os på tlf  70 20 00 00, og så hjælper vi, siger Birgit S. Hansen til Kanal Frederikshavn. Er man fritaget for digital post, skal man kontakte Region Nordjyllands corona-hotline på tlf. 97 64 84 63, hverdage kl. 8-17 og helligdage kl 8-13.30. Så hjælper de med at booke en tid. Også i Brovst Hallen er der fortsat ledige vaccinationstider at få, hvis man ønsker at blive vaccineret mod coronavirus og passer ind i den målgruppe, der tilbydes vaccinen på nuværende tidspunkt. Jammerbugt Kommune oplyser, at der er ledige tider til vaccination i Brovst Hallen både onsdag 13. og torsdag 14. januar. Borgere, der er inviteret via e-Boks eller har fået fysisk brev om booking af tider, skal fortsat booke tider på www.vacciner.dk med deres NemID.

Referat:
Flere steder i Nordjylland er der mange ledige tider til vaccination. Alt for få bestiller nemlig en tid.